Snilldar veðurfræðikennsla frá Hirti um Bolaölduveðrið Eftir að hafa verið að vinna í allt sumar upp á Bolaöldum þá hef ég kynnst því að veðrið þar er mikið öðruvísi en í bænum . Í fyrsta lagi rignir mun meira þar en í bænum , en í vissri vindátt er gott veður inni í Jósepsdal þegar rok og rigning er við motocrossbrautina . Þessi vindátt er þegar vindurinn blæs frá Draugahlíðinni ( = SA-átt ) að crossbrautinni og er þá oft mjög gott veður og jafnvel logn inni í Jósepsdal . Sama á við þegar vindurinn blæs frá Vífilsfelli ( eða Jósepsdal = SV-átt ) þá er oft rigning inni í Jósepsdal , en þokkalegt veður í kringum crossbrautina . Á vefnum www.motocross.is er linkur inn á Bolaöldusvæðið og þegar þangað er komið er annar linkur inn á veður á Sandskeiðinu , en þetta er sjálfvirk veðurstöð sem er staðsett við þjóðveginn beint á móti afleggjaranum þar sem við beygjum inn á svæðið okkar ( ca. 500 metrum fyrir neðan Litlu Kaffistofuna ) . Til að útskýra síðuna á þessum link þá segir efsti ramminn til um vindátt og vindhraða . Bláa línan er stöðugur vindur , en sú rauða er fyrir vindhviður . Þegar bláa línuritið sýnir 10 - 12 más er komið verulega vont veður á svæðinu því þá eru vindhviður oft á bilinu 15 - 20 más . . Annar ramminn sýnir hvaðan vindurinn blæs , en vestu vindáttirnar eru frá SA-SV . Það virðist eins og að þegar vindurinn blæs beint að vestan og austan þá rignir ekki eins mikið upp á Bolaöldum og í bænum ( hvernig sem á því stendur ) . Þriðji ramminn sýnir hitann , en hitinn þarna er oftast á milli 2 - 3 gráðum lægri en í bænum . Fjórði ramminn sýnir veghita og daggarmark og nýtist okkur lítið . Fimmti ramminn sýnir umferð bíla síðastliðinn sólahring og nýtist okkur lítið . Sjötti og síðasti ramminn sem er neðstur sýnir raka í % , en með því að lesa rétt úr þessum ramma má sjá hvort það sé rigning eða ekki . Ef bláa línuritið er á milli 90 og 100% er nokkuð örugglega rigning , en ef mælirinn sýnir á milli 80 og 90% þá eru skúrir eða blaut jörð . Sé línan hins vegar fyrir neðan 80% er nokkuð þurrt á svæðinu . Samkvæmt minni reynslu er besta færið í brautinni þegar þessi rammi er að sýna á milli 75 - 85% , en rykið er að byrja að myndast þegar þessi rammi fer niður fyrir 70% . Vonandi nýtist þetta einhverjum og gott ráð er að fara inn á vefinn og lesa úr þessum römmum áður en lagt er af stað upp á Bolaöldur .